สวนดุสิตโพล ชี้ ปชช. 82.90% หวั่น จนท.บุกวัดพระธรรมกายจะเกิดเหตุรุนแรง
สวนดุสิตโพล สำรวจความคิดเห็นของประชาชนทั่วประเทศ กรณี คสช.ได้มีคำสั่งตามมาตรา 44 ให้วัดพระธรรมกายเป็นพื้นที่ควบคุมพิเศษ และได้ส่งกำลังเจ้าหน้าที่ทหาร ตำรวจ และดีเอสไอเข้าไปตรวจค้นเพื่อหาตัวพระธัมมชโย โดย 82.90% หวั่นเกิดการกระทบกระทั่ง ปะทะกัน ใช้กำลังและความรุนแรง ,ตามที่ คสช.ได้มีคำสั่งตามมาตรา 44 ให้วัดพระธรรมกายเป็นพื้นที่ควบคุมพิเศษ และได้ส่งกำลังเจ้าหน้าที่ทหาร ตำรวจ และดีเอสไอเข้าไปตรวจค้นเพื่อหาตัวพระธัมมชโย เพื่อนำมาดำเนินคดีตามขั้นตอนทางกฎหมาย ซึ่งการดำเนินการครั้งนี้เป็นข่าวที่ประชาชนต่างให้ความสนใจและติดตามอย่างใกล้ชิด เพื่อสะท้อนความคิดเห็นของประชาชนต่อกรณีดังกล่าว สวนดุสิตโพล มหาวิทยาลัยสวนดุสิต ได้สำรวจความคิดเห็นของประชาชนทั่วประเทศ จำนวนทั้งสิ้น 1,269 คน ระหว่างวันที่ 14-18 กุมภาพันธ์ 2560 สรุปผลได้ดังนี้,1. ประชาชนคิดอย่างไร? กรณี คดีพระธัมมชโย, อันดับ 1 เป็นคดีสำคัญที่เกี่ยวข้องกับศาสนา ควรดำเนินการด้วยความระมัดระวัง รอบคอบ 76.44% ,อันดับ 2 ขอให้เจ้าหน้าที่ดำเนินคดีตามกฎหมายอย่างยุติธรรม ดำเนินการโดยเร็ว ไม่ยืดเยื้อ 71.32% ,อันดับ 3 อยากทราบข้อเท็จจริง อยากให้พระธัมมชโยออกมาแถลงข่าว 65.33%,2. สิ่งที่ประชาชนเป็นห่วงต่อคดีพระธัมมชโยคือ ,อันดับ 1 เกิดการกระทบกระทั่ง ปะทะกัน ใช้กำลังและความรุนแรง 82.90% ,อันดับ 2 กระทบต่อภาพลักษณ์ของประเทศ และศาสนา 70.37% ,อันดับ 3 มีผู้ไม่หวังดีสร้างสถานการณ์ ปล่อยข่าวเพื่อให้เกิดความเสียหาย 62.17%,3. จากกรณีพระธัมมชโย ประชาชนคิดว่าจะมีผลกระทบต่อความเชื่อมั่นในพระพุทธศาสนาหรือไม่?, อันดับ 1 มีผลกระทบ 72.50% เพราะเจ้าอาวาสถูกดำเนินคดี จากข่าวที่นำเสนอมีเรื่องเงินและผลประโยชน์เข้ามาเกี่ยวข้อง ทำให้พุทธศาสนามัวหมอง ประชาชนไม่เชื่อมั่น ฯลฯ ,อันดับ 2 ไม่มีผลกระทบ 27.50% เพราะเป็นปัญหาเฉพาะของบุคคล ไม่กระทบต่อภาพรวม ยังเชื่อมั่นในหลักคำสอนของพุทธศาสนา ฯลฯ,4. ในฐานะพุทธศาสนิกชน อยากฝากบอกอะไร? กับผู้ที่เกี่ยวข้องกับคดีพระธัมมชโย, อันดับ 1 ขอให้ทุกฝ่ายมีสติ คำนึงถึงผลดี ผลเสียที่จะเกิดขึ้น 68.48% ,อันดับ 2 ไม่สร้างความเดือดร้อน ไม่ทำสิ่งที่กระทบต่อพุทธศาสนา 60.44% ,อันดับ 3 เจ้าหน้าที่ปฏิบัติตามกฎหมายอย่างเคร่งครัด ประชาชนให้ความร่วมมือ 52.48%,5. ในฐานะพุทธศาสนิกชนจะทำอะไร? เพื่อพระพุทธศาสนาได้บ้าง ,อันดับ 1 เป็นพุทธศาสนิกชนที่ดี เป็นคนดี ทำนุบำรุง ยึดหลักคำสอนของพุทธศาสนา 81.09% ,อันดับ 2 เข้าวัดทำบุญ ใส่บาตร รักษาศีล ไหว้พระสวดมนต์ 69.42% ,อันดับ 3 เป็นแบบอย่างที่ดีให้กับเยาวชน บุตรหลาน ปลูกฝังคุณธรรมจริยธรรม 64.62%
สวนดุสิตโพล สำรวจความคิดเห็นของประชาชนทั่วประเทศ กรณี คสช.ได้มีคำสั่งตามมาตรา 44 ให้วัดพระธรรมกายเป็นพื้นที่ควบคุมพิเศษ และได้ส่งกำลังเจ้าหน้าที่ทหาร ตำรวจ และดีเอสไอเข้าไปตรวจค้นเพื่อหาตัวพระธัมมชโย โดย 82.90% หวั่น
สวนดุสิตโพล,วัดพระธรรมกาย,คสช.,ม.44,ธรรมกาย